SET ภาคเช้าพุ่งกว่า 13 จุด รับข่าวเฟดคงดอกเบี้ย
SET ภาคเช้าพุ่งกว่า 13 จุด รับข่าวเฟดคงดอกเบี้ย ล่าสุด ณ เวลา 11.10 น. อยู่ที่ 1,500.32 จุด บวก 13.15 จุด หรือ 0.88% สูงสุด 1,503.41 จุด ต่ำสุด 1,498.67 จุด มูลค่าการซื้อขาย 1.56 หมื่นล้านบาท
22 ก.ย. 2559

ผู้สื่อข่าวรายงานว่า ดัชนีตลาดหุ้นไทย ณ เวลา 11.10 น. อยู่ที่ 1,500.32 จุด บวก 13.15 จุด หรือ 0.88% สูงสุด 1,503.41 จุด ต่ำสุด 1,498.67 จุด มูลค่าการซื้อขาย 1.56 หมื่นล้านบาท
สำหรับปัจจัยที่ส่งผลให้ดัชนีปรับตัวขึ้นคาดนักลงทุนกลับเข้ามาซื้อหุ้นคืน หลังเฟดประกาศคงอัตราดอกเบี้ยนโยบายและ BOJ ออกมาตรการผ่อนคลายทางการเงินเพิ่มเติม ส่งผลดีต่อหุ้นในกลุ่ม Big Cap
ขณะที่ บล.กรุงศรี ระบุในบทวิเคราะห์ว่าวันนี้ SET ปรับตัวขึ้นต่อลุ้นทดสอบระดับ 1,500 จุด รับเฟดคงอัตราดอกเบี้ย และ BOJ ออกมาตรการผ่อนคลายทางการเงินเพิ่มเติม เป็นบวกต่อ Fund Flow ที่จะไหลเข้าต่อเนื่อง ส่งผลดีต่อหุ้นในกลุ่ม Big Cap
โดยเฉพาะกลุ่มพลังงานซึ่งจะเป็นกลุ่มนำตลาด เนื่องจากราคาน้ำมันดิบเพิ่มแรงและกลุ่มสื่อสารอาจมีแรงขายทำกำไร ส่วนหุ้นขนาดกลางกลุ่มอาหาร กลุ่มโรงพยาบาลโดดเด่นจากแนวโน้ม Q3/59 ที่เติบโตดี กลุ่มสินเชื่อเช่าซื้อมอร์เตอร์รับผลบวกยอดขายเดือนส.ค.เพิ่มขึ้น
ด้าน บล.เคทีบี (ประเทศไทย) ระบุในบทวิเคราะห์ว่าวันนี้ SET จะบวกต่อด้วยปัจจัยต่างประเทศเป็นหลักจากผลประชุม FOMC-BOJ ที่ออกมาเชิงบวกต่อตลาด คาดนักลงทุนจะกลับเข้ามาซื้อหุ้นคืนแต่การบวกอาจไม่รุนแรงนัก
10 อันดับหุ้นดันดัชนี
 
ที่มา ASPEN